KOMMISSIONENS FORSLAG ÆNDRING

Ændring 1

Forslag til direktiv Betragtning 1

(1) Den seneste finanskrise har ført til en debat på alle niveauer om muligheden for at indføre en supplerende skat på finanssektoren og især en afgift på finansielle transaktioner (»FT-afgift«). Denne debat udspringer af et ønske om, at finanssektoren skal bidrage til at dække omkostningerne forbundet med krisen, at denne sektor skal beskattes på fair vis i forhold til andre sektorer i fremtiden, at incitamentet for finansielle institutioner til at tage for store risici skal fjernes, at der skal indføres et supplement til de lovgivningsmæssige foranstaltninger, der skal forhindre kriser i fremtiden, og at generere supplerende indtægter til de offentlige budgetter generelt eller til specifikke politiske formål. (1) Den seneste finanskrise har ført til en debat på alle niveauer om muligheden for at indføre en supplerende skat på finanssektoren og især en afgift på finansielle transaktioner (»FT-afgift«). Denne debat udspringer af et ønske om, at finanssektoren skal bidrage til at dække omkostningerne forbundet med krisen, at denne sektor skal beskattes på fair vis i forhold til andre sektorer i fremtiden, at incitamentet for finansielle institutioner til at tage for store risici skal fjernes, at der skal indføres et supplement til de lovgivningsmæssige foranstaltninger, der skal forhindre kriser i fremtiden, og at generere supplerende indtægter til de offentlige budgetter generelt, bl.a. som et bidrag til budgetkonsolidering, for at stimulere vækst og skabe job eller til specifikke politiske formål, såsom udviklingsbistand og bekæmpelse af klimaforandringer.

Ændring 2

Forslag til direktiv Betragtning 2

(2) For at forhindre, at medlemsstaterne ensidigt træffer foranstaltninger, der fordrejer markedsvilkårene, og med henvisning til, at de fleste af de pågældende finansielle transaktioner er særdeles mobile, er det således vigtigt for et velfungerende indre marked, at de grundlæggende kendetegn ved en skat på finansielle transaktioner i medlemsstaterne harmoniseres på EU-plan. Det skulle dermed være muligt at undgå tilskyndelser til skattearbitrage og allokeringsforvridninger mellem finansielle markeder i Unionen samt muligheder for dobbeltbeskatning eller ingen beskatning. (2) For at forhindre, at medlemsstaterne ensidigt træffer foranstaltninger, der fordrejer markedsvilkårene, og med henvisning til, at de fleste af de pågældende finansielle transaktioner er særdeles mobile, er det således vigtigt for et velfungerende indre marked, at de grundlæggende kendetegn ved en FT-afgift i medlemsstaterne harmoniseres - og at dette direktiv gennemføres - på EU-plan. Det skulle dermed være muligt at undgå tilskyndelser til skattearbitrage og allokeringsforvridninger mellem finansielle markeder i Unionen samt muligheder for dobbeltbeskatning eller ingen beskatning. Såfremt en gruppe af medlemsstater, herunder men ikke begrænset til medlemsstaterne i euroområdet, i betragtning af det endelige mål med en EU-dækkende indførelse af FT-afgiften skulle vælge at gå hurtigere frem ved hjælp af et forstærket samarbejde i henhold til artikel 329 i traktaten om Den Europæiske Unions funktionsmåde, synes den model, der er udviklet i dette direktiv at være hensigtsmæssig som grundlag for implementering inden for denne gruppe af medlemsstater. Indførelse af FT-afgiften i et meget begrænset antal medlemsstater kunne imidlertid føre til betydelig konkurrenceforvridning på det indre marked, og der bør træffes omfattende foranstaltninger for at sikre, at et sådant skridt ikke får negativ indvirkning på det indre markeds funktion.

Ændring 3

Forslag til direktiv Betragtning 2 a (ny)

(2a) Unionen bør i overensstemmelse med Det Europæiske Råds konklusioner af 17. juni 2010 og under hensyntagen til, at FT-afgiften virkelig vil opfylde sin målsætning, hvis den indføres på globalt plan, føre an i bestræbelserne på at nå frem til en aftale om FT-afgiften på globalt plan. Ved at sætte et eksempel med indførelse af FT-afgiften skal Unionen målbevidst presse på for at opnå en global aftale i de relevante internationale sammenhænge, navnlig G20, med henblik på at skabe fælles grundlag for indførelse af en global FT-afgift. Konkrete tiltag i denne retning bør udgøre en del af Kommissionens rapport inden for rammerne af den første evaluering af dette direktiv.

Ændring 4

Forslag til direktiv Betragtning 3

(3) For at det indre marked kan fungere ordentligt , bør skatten på finansielle transaktioner finde anvendelse på en bred vifte af finansielle instrumenter, herunder strukturerede produkter, både på organiserede markeder og OTC-markeder, og på alle derivataftaler. Af samme grund bør den finde anvendelse på et bredt udvalg af finansielle institutioner. (3) Med henblik på at begrænse muligheden for skatteundgåelse, risikoen for udflytning og regelarbitrage bør FT-afgiften finde anvendelse på en bred vifte af finansielle instrumenter, herunder strukturerede produkter, både på organiserede markeder og OTC-markeder, og på alle derivataftaler. Af samme grund bør den finde anvendelse på et bredt udvalg af finansielle institutioner. Ved at inkludere den bredest mulige vifte af finansielle instrumenter og aktører bør det ligeledes sikres, at skattebyrden fordeles ligeligt på alle aktører, men at byrden bliver relativt større på de mere spekulative og mere ødelæggende finansielle transaktioner. Det samme resultat ville ikke kunne opnås, hvis FT-afgiftens anvendelsesområde var mere begrænset, f.eks. hvis den fik form af en stempelafgift, hvilket ville placere hele skattebyrden på en mere begrænset gruppe af instrumenter, som handles på regulerede markeder, uden at opfylde målsætningen om at dæmme op for overdreven og skadelig spekulation.

Ændring 5

Forslag til direktiv Betragtning 11 a (ny)

(11a) Med henblik på at styrke den strengt regulerede, kontrollerede og gennemsigtige børshandel i forhold til den uregulerede, ukontrollerede og mindre gennemsigtige handel, som foregår uden for børserne, bør medlemsstaterne anvende en lavere beskatning for finansielle transaktioner, der er gennemført på børserne, end for finansielle transaktioner, der er gennemført uden for børserne. På denne måde kan der opnås en omlægning af handelen fra svagt regulerede eller uregulerede markeder over til de børser, der er underkastet streng regulering og kontrol.

Ændring 6

Forslag til direktiv Betragtning 12

(12) For at koncentrere beskatningen på finanssektoren som sådan snarere end på borgerne, og da langt de fleste transaktioner på de finansielle markeder gennemføres af finansielle institutioner, bør afgiften pålægges disse institutioner, hvad enten de handler i eget navn eller i en anden persons navn, for egen regning eller for andre personers regning. (12) For at koncentrere beskatningen på finanssektoren som sådan snarere end på borgerne, og da langt de fleste transaktioner på de finansielle markeder gennemføres af finansielle institutioner, bør afgiften kun pålægges disse institutioner, hvad enten de handler i eget navn eller i en anden persons navn, for egen regning eller for andre personers regning.

Ændring 7

Forslag til direktiv Betragtning 13

(13) Da finansielle transaktioner er kendetegnet ved en høj grad af mobilitet, bør FT-afgiften anvendes på basis af princippet om etableringssted for at begrænse risikoen for skatteundgåelse. (13) Da finansielle transaktioner er kendetegnet ved en høj grad af mobilitet, bør FT-afgiften anvendes på basis af et meget bredt defineret princip om etableringssted suppleret med elementer af udstedelsesprincippet for at begrænse risikoen for skatteundgåelse og for at sikre den bredest mulige dækning af aktører og transaktioner. Derudover bør ejerskabsprincippet finde anvendelse med henblik på bedre håndhævelse af FT-afgiften.

Ændring 8

Forslag til direktiv Betragtning 14

(14) Minimumsafgiftssatserne bør være tilstrækkeligt høje til at opfylde harmoniseringsmålsætningen med dette direktiv. Samtidig bør de være tilstrækkeligt lave til at minimere risikoen for udflytning. (14) Minimumsafgiftssatserne bør være tilstrækkeligt høje til at opfylde harmoniseringsmålsætningerne med dette direktiv, således at den finansielle sektor yder et passende bidrag til dækningen af den økonomiske krises omkostninger, og realøkonomien dermed stimuleres . Samtidig, og indtil indførelsen af en ensartet FT-afgiftsordning har fundet sted , bør disse afgiftssatser være tilstrækkeligt lave til at minimere risikoen for udflytning.

Ændring 9

Forslag til direktiv Betragtning 15 a (ny)

(15a) Eftersom hyppigheden af skatteundgåelse, skatteunddragelse og skattesvig delvist vil afhænge af medlemsstaternes evne til at kontrollere skattepligtige transaktioner, der udføres i et handelssystem uden for Unionen, bør medlemsstaterne og, hvor det er relevant, Kommissionen gøre fuldt brug af de samarbejdsinstrumenter vedrørende skatteanliggender, der er etableret af OECD, Europarådet og andre internationale organisationer. Hvis det anses for påkrævet, bør der tages ny bilaterale og multilaterale samarbejdsinitiativer i denne henseende.

Ændring 10

Forslag til direktiv Betragtning 16

(16) For at gøre det muligt at vedtage mere detaljerede regler til bestemmelse af, om bestemte finansielle aktiviteter repræsenterer en væsentlig del af en virksomheds aktiviteter, således at virksomheden kan betragtes som en finansiel institution med henblik på dette direktiv, såvel som mere detaljerede regler vedrørende beskyttelse mod skatteflugt, skatteundgåelse og skattesvig bør Kommissionen have delegeret beføjelse til at vedtage retsakter i henhold til artikel 290 i traktaten om Den Europæiske Unions funktionsmåde med henblik på fastlæggelse af de foranstaltninger, der nødvendige med henblik herpå. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau . Kommissionen bør i forbindelse med forberedelsen og udarbejdelsen af delegerede retsakter sørge for rettidig og hensigtsmæssig fremsendelse af relevante dokumenter til Rådet. (16) For at gøre det muligt at vedtage mere detaljerede regler til bestemmelse af, om bestemte finansielle aktiviteter repræsenterer en væsentlig del af en virksomheds aktiviteter, således at virksomheden kan betragtes som en finansiel institution med henblik på dette direktiv, såvel som mere detaljerede regler vedrørende beskyttelse mod skatteunddragelse, skatteundgåelse og skattesvig bør beføjelsen til at vedtage retsakter delegeres til Kommissionen i overensstemmelse med artikel 290 i traktaten om Den Europæiske Unions funktionsmåde med henblik på fastlæggelse af de foranstaltninger, der nødvendige med henblik herpå. Det er navnlig vigtigt, at Kommissionen gennemfører relevante høringer under sit forberedende arbejde, navnlig med ikke-statslige organisationer (ngo'er) og andre interessenter . Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet.

Ændring 11

Forslag til direktiv Betragtning 17 a (ny)

(17a) Dette direktiv omhandler ikke forvaltningen af indtægterne fra FT-afgiften. Under henvisning til Kommissionens forslag til Rådets forordning om fastlæggelse af den flerårige finansielle ramme for årene 2014-2020 og navnlig vedrørende bestemmelserne om Unionens egne indtægter kunne man imidlertid forvalte en del af de årlige indtægter fra FT-afgiften på EU-plan, enten som en del af Unionens egne indtægter eller direkte knyttet til specifikke EU-politikker og offentlige goder. Anvendelsen af en del af indtægterne fra FT-afgiften som Unionens egne indtægter ville mindske de nationale bidrag til EU-budgettet og dermed frigøre midler fra de nationale budgetter til andre formål.

Ændring 12

Forslag til direktiv Betragtning 17 b (ny)

(17b) Kun medlemsstater har kompetence til at opkræve skat.

Ændring 13

Forslag til direktiv Artikel 1 – stk. 2

2. Direktivet finder anvendelse på alle finansielle transaktioner, når mindst en af deltagerne i transaktionen er etableret i en medlemsstat, og en finansiel institution, der er etableret på den pågældende medlemsstats område, er part i transaktionen, enten for egen regning eller for en anden persons regning, eller optræder på vegne af en af transaktionens parter. 2. I henhold til artikel 3 finder dette direktiv anvendelse på alle finansielle transaktioner på følgende betingelser : a) mindst en af deltagerne i transaktionen er etableret i en medlemsstat, og en finansiel institution, der er etableret på den pågældende medlemsstats område, er part i transaktionen, enten for egen regning eller for en anden persons regning, eller optræder på vegne af en af transaktionens parter, eller b) transaktionen involverer et finansielt instrument udstedt af retlige enheder registreret i Unionen.

Ændring 14

Forslag til direktiv Artikel 2 – stk. 1 – nr. 1 – litra c a (nyt)

ca) spothandel med valuta, undtagen når denne direkte vedrører en ikkefinansiel modparts (slutbrugers) handels- og finansaktiviteter

Ændring 15

Forslag til direktiv Artikel 2 – stk. 1 – nr. 7 – litra f

f) en pensionsfond eller en arbejdsmarkedsrelateret pensionskasse som defineret i artikel 6, litra a), i Europa-Parlamentets og Rådets direktiv 2003/41/EF, en investeringsadministrator i en sådan fond eller pensionskasse f) en pensionsfond eller en arbejdsmarkedsrelateret pensionskasse som defineret i artikel 6, litra a), i Europa-Parlamentets og Rådets direktiv 2003/41/EF om arbejdsmarkedsrelaterede pensionskassers aktiviteter og tilsynet hermed , en investeringsadministrator i en sådan fond eller pensionskasse, og en enhed, som er oprettet af sådanne fonde eller institutioner med henblik på investering, og som udelukkende handler i disse fondes eller institutioners interesse, betragtes ikke som en finansiel institution med henblik på dette direktiv, før direktivet er blevet evalueret i henhold til artikel 16

Ændring 16

Forslag til direktiv Artikel 3 – stk. 1 – litra e a (nyt)

ea) den er, enten for egen regning eller for en anden persons regning, part i eller handler på en parts vegne i en transaktion i forbindelse med et finansielt instrument, som er udstedt på en medlemsstats eller på Unionens område.

Ændring 17

Forslag til direktiv Artikel 3 – stk. 2 a (nyt)

2a. Med henblik på ensartet anvendelse af stk. 1 i denne artikel arbejder medlemsstaternes kompetente myndigheder tæt sammen med hinanden og med ESMA om tilsynet med de finansielle markeder.

Ændring 18

Forslag til direktiv Artikel 3 a (ny)

Artikel 3a Udstedelse 1. I dette direktiv anses et finansielt instrument for at være udstedt på en medlemsstats eller på Unionens område, når det udstedes af en retlig enhed, som er registreret i en medlemsstat. 2. For derivataftalers vedkommende er betingelsen om udstedelse i en medlemsstat eller i Unionen opfyldt, når referenceinstrumentet eller det underliggende instrument er udstedt af en retlig enhed, der er registreret i en medlemsstat. 3. For så vidt angår et struktureret instrument, opfyldes betingelsen om udstedelse på en medlemsstats eller på Unionens område, når det strukturerede instrument er baseret på eller underbygges af en betydelig andel af aktiver eller finansielle instrumenter og derivataftaler med reference til finansielle instrumenter udstedt af en retlig enhed, der er registreret i en medlemsstat.

Ændring 19

Forslag til direktiv Artikel 3 b (ny)

Artikel 3b Overførsel af ejendomsret 1. En finansiel transaktion, som ikke er blevet pålagt en FT-afgift, betragtes som juridisk uigennemførlig og medfører ikke overførsel af ejendomsretten til det underliggende instrument. 2. En finansiel transaktion som omhandlet i stk. 1 anses for ikke at opfylde kravene om central clearing i henhold til bestemmelserne i Europa-Parlamentets og Rådets forordning (EU) nr. …/2012 af … om OTC-derivater, centrale modparter og transaktionsregistre [EMIR] eller kapitalkravene i henhold til Europa-Parlamentets og Rådets forordning (EU) nr. …/2012 af … om tilsynskrav for kreditinstitutter og investeringsselskaber [CRR IV]. 3. For så vidt angår automatiske elektroniske betalingsordninger med eller uden et betalingsafregningsfirmas medvirken, kan afgiftsmyndighederne i en medlemsstat oprette et system til automatisk elektronisk opkrævning af FT-afgiften og udstedelse af certifikater om overførsel af ejendomsret.

Ændring 20

Forslag til direktiv Artikel 8 – stk. 3

3. Medlemsstaterne anvender den sats, der gælder for de i stk. 2, litra a) og b), nævnte kategorier, på alle finansielle transaktioner henhørende under de respektive kategorier. 3. For at undgå skattearbitrage anvender medlemsstaterne den sats, der gælder for de i stk. 2, litra a) og b), nævnte kategorier, på alle finansielle transaktioner henhørende under de respektive kategorier.

Ændring 21

Forslag til direktiv Artikel 8 – stk. 3 a (nyt)

3a. Medlemsstaterne anvender en lavere afgiftssats for de finansielle transaktioner, som finder sted på børsen, end for dem, der finder sted uden for børsen. Dette gælder både for de finansielle transaktioner i artikel 5 og 6.

Ændring 22

Forslag til direktiv Artikel 9 – stk. 2

2. Når en finansiel institution optræder på vegne af en anden finansiel institution eller for dennes regning, er det kun sidstnævnte, der er betalingspligtig for FT-afgiften. 2. Når en finansiel institution optræder på vegne eller på ordre af en anden finansiel institution, for dennes regning eller på dennes opdrag, er det kun sidstnævnte, der er betalingspligtig for FT-afgiften. Når flere finansielle institutioner er involveret i en sådan proces, er det kun den oprindelige institution, der er anført som handlende, der er betalingspligtig for FT-afgiften.

Ændring 23

Forslag til direktiv Artikel 10 – stk. 1

1. Medlemsstaterne fastlægger forpligtelser med hensyn til registrering , bogføring og indberetning samt andre forpligtelser, der tjener til at sikre, at FT-afgiften reelt indbetales til skattemyndighederne. 1. Medlemsstaterne fastlægger forpligtelser med hensyn til bogføring og indberetning samt andre forpligtelser, der tjener til at sikre, at FT-afgiften reelt indbetales til skattemyndighederne.

Ændring 24

Forslag til direktiv Artikel 10 – stk. 1 a (nyt)

1a. En finansiel institution skal senest seks måneder efter dette direktivs ikrafttræden lade sig registrere hos skattemyndighederne i den medlemsstat, hvor den anses for at være etableret i henhold til artikel 3, stk. 1.

Ændring 25

Forslag til direktiv Artikel 10 – stk. 1 b (nyt)

1b. En medlemsstat skal oplyse andre medlemsstater om de finansielle institutioner, der er registreret på dens område.

Ændring 26

Forslag til direktiv Artikel 10 – stk. 5 a (nyt)

5a. Medlemsstaterne skal på årlig basis oplyse Kommissionen og Eurostat om den transaktionsmængde, på baggrund af hvilken skatteindtægterne er blevet opkrævet.

Ændring 27

Forslag til direktiv Artikel 11 – overskrift

Specifikke bestemmelser vedrørende forebyggelse af skatteflugt, skatteundgåelse og skattesvig Specifikke bestemmelser vedrørende gennemsigtighed og forebyggelse af skatteunddragelse, skatteundgåelse og skattesvig

Ændring 28

Forslag til direktiv Artikel 11 – stk. 1

1. Medlemsstaterne træffer foranstaltninger til forebyggelse af skatteflugt, skatteundgåelse og skattesvig. 1. Der vedtages EU-bestemmelser til forebyggelse af skatteunddragelse, skatteundgåelse og skattesvig.

Ændring 29

Forslag til direktiv Artikel 11 – stk. 1 a (nyt)

1a. Kommissionen nedsætter en arbejdsgruppe på ekspertniveau (et FT-afgiftsudvalg), som omfatter repræsentanter fra medlemsstaterne og overvåger gennemførelsen af dette direktiv. Medlemsstaterne udpeger organer med tilstrækkelig beføjelse til at skride ind omgående i tilfælde af misbrug. FT-afgiftsudvalget fører tilsyn med finansielle transaktioner med henblik på at afsløre skatteundgåelses-arrangementer, foreslå modforanstaltninger og om nødvendigt koordinere gennemførelsen af sådanne modforanstaltninger på nationalt plan.

Ændring 30

Forslag til direktiv Artikel 11 – stk. 3 a (nyt)

3a. Den administrative byrde, der pålægges skattemyndighederne ved indførelsen af FT-afgiften skal holdes på et minimum, og Kommissionen skal med dette for øje tilskynde til samarbejde mellem de nationale skattemyndigheder.

Ændring 31

Forslag til direktiv Artikel 11 – stk. 3 b (nyt)

3b. Eurostat indsamler data om og offentliggør hvert år en liste over de finansielle transaktioner, der er pålagt FT-afgift inden for Unionen.

Ændring 32

Forslag til direktiv Artikel 11 – stk. 3 c (nyt)

3c. Med henblik på at kontrollere de afgiftspålagte transaktioner, der er gennemført i et handelssystem i et tredjeland, gør medlemsstaterne og, hvor det er relevant, Kommissionen fuldt brug af de samarbejdsinstrumenter vedrørende skatteanliggender, der er etableret af relevante internationale organisationer.

Ændring 33

Forslag til direktiv Artikel 11 – stk. 3 d (nyt)

3d. Med henblik på at hjælpe medlemsstaternes skattemyndigheder med at tilpasse sig bestemmelserne i dette direktiv, og navnlig med hensyn til det administrative samarbejde i stk. 3, skal medlemsstaterne stille det nødvendige og egnede personale og tekniske udstyr til rådighed for dem. Der skal lægges særlig vægt på uddannelsen af embedsmænd.

Ændring 34

Forslag til direktiv Artikel 11 – stk. 3 e (nyt)

3e. Kommissionen gennemfører en grundig undersøgelse med henblik på at analysere de regionale og lokale myndigheders administrationsomkostninger, som hidrører fra gennemførelsen af dette direktiv.

Ændring 35

Forslag til direktiv Artikel 16

Kommissionen forelægger hvert femte år og for første gang senest den 31. december 2016 Rådet en rapport om anvendelsen af dette direktiv og, hvis det findes nødvendigt, et forslag om ændring heraf. Kommissionen forelægger hvert femte år og for første gang senest den 31. december 2016 Europa-Parlamentet og Rådet en rapport om anvendelsen af dette direktiv og, hvis det findes nødvendigt, et forslag om ændring heraf.

I denne rapport foretager Kommissionen mindst en undersøgelse af FT-afgiftens indflydelse på det indre markeds, de finansielle markeders og realøkonomiens funktionsmåde, og den tager hensyn til udviklingen på den internationale scene med hensyn til beskatning af finanssektoren . I denne rapport foretager Kommissionen mindst en undersøgelse af FT-afgiftens indflydelse på det indre markeds, de finansielle markeders og realøkonomiens funktionsmåde. Den vurderer desuden indvirkningen af visse bestemmelser, såsom FT-afgiftens fornødne anvendelsesområde, muligheden for at sondre mellem forskellige kategorier af finansielle produkter og aktiver med henblik på at opkræve højere satser efter en vis procentdel af annullerede ordrer, afgiftssatsen samt undtagelses-bestemmelsen for arbejdsmarkeds-relaterede pensionskasser i artikel 2, stk. 1, nr. 7), litra f). Hvis Kommissionen finder, at der er sket forvridninger eller misbrug, foreslår den passende korrigerende foranstaltninger.

Endvidere udfører Kommissionen analyser af og fremlægger rapporter om opkrævningen af nationale FT-afgifter med udgangspunkt i de finansielle institutioners hjemsted, samt i hvilket omfang den afviger fra en skattefordeling, der tager udgangspunkt i kunde-underlagets hjemsted, dvs. i hvilket omfang den finansielle konsolidering centraliserer skatteindtægterne til finanscentrene.